
DR.30.4.2008  
 

 

41 

dan di satu pihak lagi pula terdapat persepsi bahawa ada pihak yang menggelapkan wang 
rakyat terus menikmati kehidupan senang lenang. 

 Hakikat ketiga ini terdapat persepsi negatif yang menyelubungi imej kerajaan.  
Dalam konteks ini kerajaan kadangkala dilihat mengumumkan inisiatif-inisiatif proaktif tetapi 
belum disusuli dengan tindakan yang benar-benar efektif.  Oleh yang demikian, kerajaan... 

 Dr. Mohd. Puad bin Zarkashi [Batu Pahat]:  Yang Berhormat Kulai, mohon 
laluan. 

 Dato’ Seri Ong Ka Ting [Kulai]: Saya habiskan ayat ini. Kerajaan perlu 
memadamkan tanggapan... 

 Timbalan Yang di-Pertua [Datuk Ronald Kiandee]:  Yang Berhormat Kulai, 
nanti.  Saya hendak mengingatkan kepada Ahli-ahli Yang Berhormat yang ingin mencelah.  
Seperti yang tertulis dalam peraturan 35, Yang Berhormat hanya perlu bangun dan Tuan 
Yang di-Pertua akan meminta keizinan daripada Ahli Yang Berhormat yang sedang berucap 
untuk memberi laluan kepada Ahli-ahli yang inginkan penjelasan.  Tidak perlulah Yang 
Berhormat bangun dan terus meminta daripada Ahli yang sedang berucap. Terima kasih 
dan sila teruskan Yang Berhormat Kulai. 

 Dato’ Seri Ong Ka Ting [Kulai]:  Kerajaan perlu memadamkan tanggapan buruk 
ini dengan tindakan-tindakan konkrit dan komitmen politik yang kuat untuk meyakinkan 
rakyat.   

 Tuan Yang di-Pertua, saya mengalu-alukan Titah Ucapan Tuanku yang telah 
menyentuh tentang komitmen kerajaan untuk menambahbaikkan dan memperkasakan 
sistem kehakiman negara. 

 Dr. Lee Boon Chye [Gopeng]:  [Bangun] 

 Timbalan Yang di-Pertua [Datuk Ronald Kiandee]:  Yang Berhormat Kulai, 
Yang Berhormat Gopeng bangun.  Hendak bagi jalan? 

 Dr. Lee Boon Chye [Gopeng]:  Terima kasih Tuan Yang di-Pertua dan Yang 
Berhormat Kulai.  Tadi ada dakwaan yang dibuat oleh Yang Berhormat Kulai bahawa ada 
pemimpin-pemimpin politik yang terlibat dalam rasuah.  Soalan saya dan ingin saya dapat 
penjelasan daripada Yang Berhormat Kulai, adakah pemimpin-pemimpin politik ini terdiri 
daripada menteri-menteri, ketua menteri ataupun exco-exco negeri. 

 Dato’ Seri Ong Ka Ting [Kulai]:  Tuan Yang di-Pertua, saya tidak buat dakwaan 
yang mengatakan sesiapa ataupun membuat suatu tuduhan yang spesifik.  Saya katakan 
persepsi pada masa-masa yang lalu biasanya rakyat merasakan mereka yang 
berkedudukan tinggi termasuk pemimpin politik nampaknya ada persepsi negatif itu. 
Sebenarnya pada hari ini saya telah mengemukakan satu soalan tetapi tidak dapat 
gilirannya untuk menanyakan Perdana Menteri bahawa berapa orang pemimpin politik, 
bekas ahli majlis, bekas wakil rakyat dan bekas pemimpin di semua peringkat yang terlibat 
dalam rasuah serta berapakah yang didakwa dan berapa yang disiasat.  Saya pun hendak 
tahu figure itu bagi masa-masa yang lalu. 

 Saya rasa ini adalah satu masalah yang semua ambil perhatian.  Apabila saya 
nampak Perdana Menteri membuat usaha ini nampaknya Perdana Menteri amat serius 
hendak menangani masalah ini.  Maka kita sama-samalah cuba menjayakan segala usaha 
supaya rakyat akan yakin pada kerajaan. 

 Dr. Mohd. Puad bin Zarkashi [Batu Pahat]:  [Bangun] 

 Tuan Salahuddin Ayub [Kubang Kerian]:  [Bangun] 

 Dr. Mohd. Hatta bin Mohd. Ramli [Kuala Krai]:  [Bangun] 

 Timbalan Yang di-Pertua [Datuk Ronald Kiandee]:  Yang Berhormat Kulai, ada 
tiga ahli yang bangun.  Hendak bagi jalan? 

 Dato’ Seri Ong Ka Ting [Kulai]:  Batu Pahat. 



41. dan di satu pihak lagi pula terdapat persepsi bahawa ada pihak yang menggelapkan wang rakyat terus menikmati kehidupan senang lenang. Hakikat ketiga ini terdapat persepsi negatif yang menyelubungi imej kerajaan. Dalam konteks ini kerajaan kadangkala dilihat mengumumkan inisiatif-inisiatif proaktif tetapi belum disusuli dengan tindakan yang benar-benar efektif. Oleh yang demikian, kerajaan... Dr. Mohd. Puad bin Zarkashi [Batu Pahat]: Yang Berhormat Kulai, mohon laluan. Dato' Seri Ong Ka Ting [Kulai]: Saya habiskan ayat ini. Kerajaan perlu memadamkan tanggapan... Timbalan Yang di-Pertua [Datuk Ronald Kiandee]: Yang Berhormat Kulai, nanti. Saya hendak mengingatkan kepada Ahli-ahli Yang Berhormat yang ingin mencelah. Seperti yang tertulis dalam peraturan 35, Yang Berhormat hanya perlu bangun dan Tuan Yang di-Pertua akan meminta keizinan daripada Ahli Yang Berhormat yang sedang berucap untuk memberi laluan kepada Ahli-ahli yang inginkan penjelasan. Tidak perlulah Yang Berhormat bangun dan terus meminta daripada Ahli yang sedang berucap. Terima kasih dan sila teruskan Yang Berhormat Kulai. Dato' Seri Ong Ka Ting [Kulai]: Kerajaan perlu memadamkan tanggapan buruk ini dengan tindakan-tindakan konkrit dan komitmen politik yang kuat untuk meyakinkan rakyat. Tuan Yang di-Pertua, saya mengalu-alukan Titah Ucapan Tuanku yang telah menyentuh tentang komitmen kerajaan untuk menambahbaikkan dan memperkasakan sistem kehakiman negara. Dr. Lee Boon Chye [Gopeng]: [Bangun]. Timbalan Yang di-Pertua [Datuk Ronald Kiandee]: Yang Berhormat Kulai, Yang Berhormat Gopeng bangun. Hendak bagi jalan?. Dr. Lee Boon Chye [Gopeng]: Terima kasih Tuan Yang di-Pertua dan Yang Berhormat Kulai. Tadi ada dakwaan yang dibuat oleh Yang Berhormat Kulai bahawa ada pemimpin-pemimpin politik yang terlibat dalam rasuah. Soalan saya dan ingin saya dapat penjelasan daripada Yang Berhormat Kulai, adakah pemimpin-pemimpin politik ini terdiri daripada menteri-menteri, ketua menteri ataupun exco-exco negeri. Dato' Seri Ong Ka Ting [Kulai]: Tuan Yang di-Pertua, saya tidak buat dakwaan yang mengatakan sesiapa ataupun membuat suatu tuduhan yang spesifik. Saya katakan persepsi pada masa-masa yang lalu biasanya rakyat merasakan mereka yang berkedudukan tinggi termasuk pemimpin politik nampaknya ada persepsi negatif itu. Sebenarnya pada hari ini saya telah mengemukakan satu soalan tetapi tidak dapat gilirannya untuk menanyakan Perdana Menteri bahawa berapa orang pemimpin politik, bekas ahli majlis, bekas wakil rakyat dan bekas pemimpin di semua peringkat yang terlibat dalam rasuah serta berapakah yang didakwa dan berapa yang disiasat. Saya pun hendak tahu figure itu bagi masa-masa yang lalu. Saya rasa ini adalah satu masalah yang semua ambil perhatian. Apabila saya nampak Perdana Menteri membuat usaha ini nampaknya Perdana Menteri amat serius hendak menangani masalah ini. Maka kita sama-samalah cuba menjayakan segala usaha supaya rakyat akan yakin pada kerajaan. Dr. Mohd. Puad bin Zarkashi [Batu Pahat]: [Bangun]. Tuan Salahuddin Ayub [Kubang Kerian]: [Bangun]. Dr. Mohd. Hatta bin Mohd. Ramli [Kuala Krai]: [Bangun]. Timbalan Yang di-Pertua [Datuk Ronald Kiandee]: Yang Berhormat Kulai, ada tiga ahli yang bangun. Hendak bagi jalan?. Dato' Seri Ong Ka Ting [Kulai]: Batu Pahat.